CELEX: 62016CN0617
Language: fi
Date: 2016-11-28 00:00:00
Title: Asia C-617/16: Ennakkoratkaisupyyntö, jonka Corte suprema di cassazione (Italia) on esittänyt 28.11.2016 – Presidenza del Consiglio dei Ministri v. Giovanna Castellano ym.

27.2.2017   
            
            
               FI
            
            
               Euroopan unionin virallinen lehti
            
            
               C 63/16
            
         Ennakkoratkaisupyyntö, jonka Corte suprema di cassazione (Italia) on esittänyt 28.11.2016 – Presidenza del Consiglio dei Ministri v. Giovanna Castellano ym.
   (Asia C-617/16)
   (2017/C 063/23)
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Corte suprema di cassazione
   
      Pääasian asianosaiset
   
   
      Valittaja: Presidenza del Consiglio dei Ministri
   
      Vastapuolet: Giovanna Castellano, Maria Concetta Pandolfo, Antonio Marletta, Vito Mannino, Olga Gagliardo, Emilio Nardi, Maria Catania, Massimo Gallucci, Giovanna Pischedda ja Giambattista Gagliardo
   
      Ennakkoratkaisukysymykset
   
   
               a)
            
            
               Onko direktiiviä 82/76/ETY, (1) jolla on muutettu direktiivejä 75/362/ETY (2) ja 75/363/ETY, (3) tulkittava siten, että sen soveltamisalaan kuuluvat myös ne sekä koko- että osa-aikaiset erikoislääkärien koulutukset, jotka olivat jo käynnissä ja jatkuivat direktiivin 82/76/ETY 16 artiklassa asetetun määräpäivän 31.12.1982, johon mennessä jäsenvaltioiden oli toteutettava direktiivin täytäntöönpanon edellyttämät toimenpiteet, jälkeen?
               Jos kysymykseen a vastataan myöntävästi:
            
         
               b)
            
            
               Onko yhteensovittamisesta annettuun direktiiviin 75/363/ETY direktiivin 82/76/ETY (jolla on muutettu direktiivejä 75/362/ETY ja 75/363/ETY) 13 artiklalla lisättyä liitettä tulkittava siten, että 31.12.1982 jo alkaneen erikoistumiskoulutuksen osalta erikoistuville lääkäreille maksettavaa asianmukaista palkkaa koskevan velvollisuuden syntyminen riippuu uudelleenjärjestelyvelvollisuuden täyttämisestä tai joka tapauksessa yhdenmukaisuuden varmistamisesta edellä mainittujen direktiivien vaatimusten kanssa?
            
         
               c)
            
            
               Onko 1.1.1983 jo alkaneen mutta ei vielä päättyneen erikoistumiskoulutuksen suorittaneita lääkäreitä kohtaan syntynyt velvollisuus maksaa asianmukainen palkka koko koulutuksen keston ajalta vai ainoastaan 31.12.1982 jälkeiseltä ajalta ja mahdollisesti millä ehdoilla?
            
         
      (1)  Lääketieteen tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta sekä toimenpiteistä sijoittautumisvapauden ja palvelujen tarjoamisen vapauden tehokkaan käyttämisen helpottamiseksi annetun direktiivin 75/362/ETY ja lääkärintointa koskevien lakien, asetusten ja hallinnollisten määräysten yhteensovittamisesta annetun direktiivin 75/363/ETY muuttamisesta 26.1.1982 annettu neuvoston direktiivi 82/76/ETY (EYVL 1982, L 43, s. 21).
   
      (2)  Lääketieteen tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta sekä toimenpiteistä sijoittautumisvapauden ja palvelujen tarjoamisen vapauden tehokkaan käyttämisen helpottamiseksi 16.6.1975 annettu neuvoston direktiivi 75/362/ETY (EYVL 1975, L 167, s. 1).
   
      (3)  Lääkärintointa koskevien lakien, asetusten ja hallinnollisten määräysten yhteensovittamisesta 16.6.1975 annettu neuvoston direktiivi 75/363/ETY (EYVL 1975, L 167, s. 14).